
Projektas „Pėsčiųjų ir dviračių takų plėtra Birštono mieste“ Nr. 04.5.1-TID-R-516-21-0009

Birštono mieste yra sena bei susidėvėjusi pėsčiųjų–dviračių takų, jungiančių gyvenamuosius namų kvartalus su artimiausiomis įstaigomis, infrastruktūra. Šie takai jau nėra tinkami nei pėstiesiems, nei dviratininkams, nei žmonėms su specialiaisiais poreikiais, nes yra duobėti, vietomis su ištrupėjusia betono trinkelių danga. Gyvenamųjų namų gyventojai ir atvykstantys pacientai, sanatorijų klientai yra priversti naudotis asmeniniais automobiliais dėl netinkamos infrastruktūros, taip prisidėdami prie aplinkos taršos didinimo. Įgyvendinant projektą planuojama įrengti naujus pėsčiųjų-dviračių takus daugiabučių kvartale Birštono mieste, užtikrinant gyventojų tinkamą susisiekimą su artimiausiomis įstaigomis (Birštono gimnazija, Birštono miesto autobusų stotimi, Birštono vaikų lopšeliu-darželiu „Vyturėlis“ bei atvykusių pacientų su sanatorijomis „Versmė“, „Tulpės“). Įgyvendintas projektas prisidėtų prie susisiekimo sąlygų gerinimo ir prie aplinkos taršos mažinimo Birštono kurorte.
Projektas finansuojamas Europos regioninės plėtros fondo lėšomis. 
Bendra projekto vertė – 183 861,88 Eur, Europos regioninės plėtros fondo lėšos – 110 774,05 Eur, savivaldybės bendrojo finansavimo  lėšos –73087,83 Eur. Projekto įgyvendinimo trukmė 2018 - 2019 m.

